Smailā stiklene

Smailā stiklene (Hygrocybe conica) ir Latvijā bieža stikleņu dzimtas sēne, kuras augļķermeņi ir vāji indīgi. 2021. gadā Latvijas Mikologu biedrība to pasludinājusi par gada sēni.

 Taksonomija 

Sugas lielā vizuālā daudzveidība liek daudziem speciālistiem uzskatīt, ka patiesībā tā ir vairāku sugu kopums, taču līdz ģenētiskajai izpētei šis jautājums paliek atklāts. Vācijā šo sugu pagaidām iedala vairākās varietātēs, atdalot tai skaitā lēnāk melnējošo smilšu kāpās augošo varietāti (H. conica var. Conicoides vai Hygrocybe conicoides).F. Gröger: Identification key for agaric mushrooms and boletus in Europe. Part 1, Regensburger Mykologische Schriften, Regensburg 2006German Josef Krieglsteiner (Ed.), Andreas Gminder: Die Großpilze Baden-Württemberg. Volume 3: Mushrooms. Leaf mushrooms I. Ulmer, Stuttgart 2001, ISBN 3-8001-3536-1 Iespējams, ka arī šo sugu ēdamība vai indīgums atšķiras.Nilsson S, Persson O (1977). Fungi of Northern Europe 2: Gill-Fungi. New York, New York: Penguin. ISBN 978-0-14-063006-0.

Vecākās sēņu grāmatās var atrast vairākas stikleņu sugas, kuras tagad apvienotas ar smailo stikleni.Lorn Natural History Group: Species of the Month - October 2016, Blackening Waxcap, Hygrocybe conica

 Sēnes apraksts 
 Cepurīte: krāsa no dzeltenas, oranžas un sarkanīgas līdz olīvbrūnai, iespiedumu vietās un uz vecumu viegli melnējoša. Iespējams visas šīs krāsas redzēt vienlaikus uz vienas cepurītes.Nature First: Hygrocybe conica (Schaeff.) P. Kumm. - Blackening Waxcap Virsmiziņa gluda, slapjā laikā mitra un viegli smērējoša, ar ieaugušām radiālām šķiedrām. Forma sākumā smaili, vēlāk lēzeni konusveida,Helmūts un Renāte Grīnerti, Sēnes: Iepazīsim sēnes dabā!, Zvaigzne ABC ISBN 978-9934-0-2185-5 ar roboti viļņainu malu,Sugu enciklopēdija: Smailā stiklene vecumā izplešoties saglabā smailu pauguriņu centrā. Platums 1,5–6 cm. Mīkstums trausls, cepurītes krāsā, vecumā un ievainojumos melnējošs.Sēnes.lv: Smailā stiklene Smarža un garša neatšķiramas.
 Lapiņas: baltas, vecākām sēnēm kļūst dzeltenas, pēc tam pelēcīgi zaļgandzeltenas un nomelnē, brīvas vai šauri pieaugušas pie kātiņa, dažāda garuma.
 Kātiņš: dzeltens vai oranžs, pie pašas pamatnes var būt bālgans, vecākām sēnēm melns, cilindrisks, ar ieaugušām šķiedrām, bieži gareniski rievots, sauss, sākumā viegli smērējošs. Garums līdz 10 cm, resnums maksimāli līdz 1—1,5 cm, parasti 0,4—0,8 cm.
 Sporas: elipsoīdas, reizēm neregulāras, gludas, bezkrāsainas, masā baltas, 7—11,5 (13)/4,5—7,5 µm. Divsporu bazīdiju sporas ir caurmērā lielākas nekā sporas četrsporu bazīdijās, abi veidi sastopami uz vienas sēnes.Ewald Gerhardt: Mushrooms - a great illustrated guide. p. 136. ISBN  83-7404-513-2.
 Bazīdijas: ar 2 vai 4 sporu sterigmām, 40—60 µm garas. Himēnijcistīdu nav, pleirocistīdas paralēlas.

Sēne var saglabāt savu izskatu divas nedēļas, bet pilnīgi nomelnējusi sēne pat daudzas nedēļas, kas var radīt kļūdas tās vecuma novērtēšanā.

 Augšanas apstākļi 

Humusa un  nedzīvās zemsedzes saprotrofs. Aug dažādās vietās, bieži mežmalās, pļavās un citās zālainās vietās vai mitru skujkoku mežu nobirās,Healing mushrooms: Hygrocybe conica daļā Ziemeļamerikas atzīmēta arī kā ozolus mīloša, no vēla pavasara līdz vēlam rudenim, bieži.Fungi.lv: Smailā stiklene Siltākās zemēs par Latviju aug arī ziemā. Slikti aug bagātinātā augsnē, iespējams, ka veido saikni ar sūnām. Plaši izplatīta Eirāzijā un Amerikās.Kuo, M. (2014, March). Hygrocybe conica. MushroomExpert.Com Sugas atrašana AustrālijāAustrālijas atradņu karte un Jaunzēlandē nav droša, daži uzskata, ka tā varētu būt sajaukta ar līdzīgo H. astatogala.Young AM (2005). Fungi of Australia: Hygrophoraceae. Canberra, ACT: (Australian Biological Resources Study) CSIRO. ISBN 978-0-643-09195-5.

 Barības vērtība 

Tāpat kā vairums stikleņu, parasti tiek uzskatīta par vāji indīgu vai neēdamu. Daži avoti to tomēr nosauc par ēdamu,Latvijas Veģetācija, 2002, 5: 43-17: Latvijas cepurīšu sēņu (Agaricales s.l.) konspekts, 82.lpp - Inita Dāniele [Avota]*, Inguna Krastiņa**: *Latvijas Dabas muzejs, Kr. Barona iela 4, Rīga LV 1712; **LU Bioloģijas institūts, Miera iela 3, Salaspils LV 2169 daži norāda, ka jautājums ir neskaidrs.Phillips, Roger (2010) ((2005)). Mushrooms and Other Fungi of North America. Buffalo, NY: Firefly Books. p. 76. ISBN 978-1-55407-651-2. Tiek apgalvots, ka vismaz vienreiz Ķīnā ar šo sugu saindējušies, bet parasti no šīs sugas lietošanas pārtikā sēņotājus atvaira tās nelielie izmēri un virskārtas notīrīšanas nepieciešamība, nevis potenciālais indīgums. Iespējama arī sajaukšana ar līdzīgām sugām, tai skaitā melnējošo stikleni, kura rada gremošanas traucējumus un kuru daļa mūsdienu autoru uzskata par smailās stiklenes varietāti.I.Dāniele, D.Meiere "Lielā Latvijas sēņu grāmata", Karšu izdevniecība Jāņa sēta, Rīgā, 2020, 130. lpp.

Pētījumā salīdzinot ar parasto celmeni, kailo aploceni un vairākām Latvijā mazpazīstamām sugām, smailā stiklene izrādījās no tām visvairāk metālus no augsnes uzņemoša.

 Līdzīgās sugas 

Līdzīga vairākām citām stikleņu sugām, tai skaitā melnējošai stiklenei (H. nigrescens), kurai ir resnāks un garāks kātiņš, un tāpat melnējošajai citrondzeltenajai stiklenei (H. tristis).Fichas micologicas: Hygrocybe conica Ziemeļamerikā līdzīga tai ir Zingera stiklene (H. singeri). No citām līdzīgu krāsu stiklenēm atšķirama galvenokārt pēc straujās melnēšanas, tai skaitā no citādi jaunībā līdzīgajām sarkanās stiklenes (H. punicea) un oranžās stiklenes (H. persistens).Š.Evansa, Dž.Kibijs, “Sēnes”, Zvaigzne ABC, 2004. 162. lpp. .

 Attēlu galerija 

 Atsauces 

 Ārējās saites 

 Latvijā konstatēto sēņu sugu saraksts
 INaturalist atradņu vietu karte
 Index Fungorum
 Taxonomy Browser

Kategorija:Indīgās sēnes
Kategorija:Lapiņu sēnes